Лещен
Лѐщен () е село в община Гърмен, област Благоевград, Югозападна България. То се намира на 7 км от с. Гърмен, на 14,5 км от Гоце Делчев посока север и на 114 км югоизточно от Благоевград.

География
Село Лещен се намира в Западните Родопи. От селото се разкрива красива панорамна гледка към Пирин планина. В близост до Лещен са архитектурните резервати Ковачевица и Долен.

История 

Село Лещен е старинно селище със запазени старинни къщи. В края на 19 и началото на XX век Лещен е предимно българско село в Неврокопска кааза. Църквата „Света Параскева“ е от 1833 година. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година Лещен (Leschtène) е посочено като село с 59 домакинства и 200 българи. През 1889 година Стефан Веркович („Топографическо-этнографическій очеркъ Македоніи“) отбелязва Лещен като село с 56 български къщи.

В 1891 година Георги Стрезов пише за селото:

Според статистиката на Васил Кънчов („Македония. Етнография и статистика“) населението на Лѣщенъ (Лященъ) брои 530 души, от които 480 българи и 50 цигани.

В рапорт до Иларион Неврокопски от 1909 година селото се определя като „чисто българско“ и пише:

При избухването на Балканската война в 1912 година седемдесет и девет души от Лещен са доброволци в Македоно-одринското опълчение.

На времето селото е било общински център с развита търговска база. Общината е просъществувала до 1934 година, след което архивите ѝ са били преместени в общината в село Ковачевица. Регистрите за гражданско състояние се намират в общинския център село Гърмен, а ЕСГРАОН се намира в село Горно Дряново заедно със стар регистър за местното население.

Много от старите къщи в селото са реставрирани, като е запазен автентичният им архитектурен стил и къщите са превърнати в почивни вилни постройки, в които отсядат туристи. Заради автентичния вид на селото, там често се снимат игрални филми и музикални клипове.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Личности 
Родени в Лещен
  Григорий Софиев, български опълченец, ІІI опълченска дружина
  Димитър Брадов, македоно-одрински опълченец, четата на Георги Мяхов
  Илия Д. Алексов, македоно-одрински опълченец, четата на Георги Мяхов
  Илия Гаджев (1902 – 1944), български революционер, деец на ВМРО
  Костадин (Коста) Т. Аврамов, македоно-одрински опълченец, 23 (24)-годишен, четата на Стоян Мълчанков, Нестроева рота на 15 щипска дружина
  Коста Ив. Бабаджанов (Бабаджянов), македоно-одрински опълченец, 45-годишен, четата на Стоян Мълчанков, четата на Георги Мяхов, 15 щипска дружина
  Николай Кашев (р. 1941), български художник
  Симеон Апостолов, македоно-одрински опълченец, четата на Стоян Мълчанков
  Тодоро Андреев, македоно-одрински опълченец, 25-годишен, четата на Стоян Мълчанков

Литература 
 Ангел Даскалов – „Из миналото на Неврокопско и близките му покрайнини“, публикувано в сп. „Македонски преглед“, книга 1-4, год. VII, София, 1931 година

Външни препратки 
 
 Снимки на Лещен
 Човек с вътрешно горене

Бележки 

Села в област Благоевград
Населени места в община Гърмен